Document ID: /roh_data/filtered/fineweb-2-filterrobots_roh.jsonl.gz/22778

Il mument tanschia il plaz per ils requirents d’asil anc, ha Suter ditg ad RTR. L’onn proxim dovria dentant anc plirs centers per pudair dar albiert a tut ils fugitivs, cunzunt tschalers da la protecziun civila per in diever temporar.
Fin uss dovra il chantun dus tschalers da la protecziun civila, in a Cuira e l’auter a Domat. In terz duai suandar aifer las proximas emnas, il lieu n’è dentant anc betg cler. Tenor Suter n'è quai anc nagin plan d'urgenza, era sche la situaziun saja critica.